钦定古今图书集成/理学汇编/学行典/第175卷 > 张映奎
## 钦定古今图书集成/理学汇编/学行典/第175卷 > 张映奎

按《安庆府志》：“张映奎，字聚明，郡庠生。以孝弟闻。让产
于兄，亲独任养，凡亲食必中其嗜，与其妻亲调而进
之。典衣变产，以奉甘旨，终二人之世无怠容。读书四
十馀载，冬不炉，夏不扇。年七十，犹心玩手注弗辍也。
所著有《大衍图》《九宫掌白星图》《邵子圜中图》《解西铭
说》诸书，皆深入理奥。左贼陷城，以义愤不屈遇害，学”
者私谥为“贞介先生。”